OpenLLM-France/wikimedia huggingface dataset:
# Kerri Pottharst

Kerri Pottharst OAM (Adelaida, Austràlia 1965) és una jugadora de voleibol platja australiana, guanyadora de dues medalles olímpiques.

## Biografia

Va néixer el 25 de juny de 1965 a la ciutat d'Adelaida, població situada a la regió australiana d'Austràlia Meridional. L'any 2000 fou guardonada amb el títol de l'Orde d'Austràlia.

## Carrera esportiva

Va participar, als 31 anys, en els Jocs Olímpics d'Estiu de 1996 ralitzats a Atlanta (Estats Units), aconseguint la medalla de bronze en la competició femenina juntament amb Natalie Cook. En els Jocs Olímpics d'Estiu de 2000 realitzats a Sydney (Austràlia) aconseguiren la medalla d'or, imposant-se en la final a la parella brasilera.
Després de retirar-se tornà a la competició per participar en els Jocs Olímpics d'Estiu de 2004 realitzats a Atenes (Grècia) on, formant parella amb Summer Lochowicz, finalitzà en novè lloc.

## Enllaços externs

* (anglès) Portal personal
* (anglès) www.bvbinfo.com - Kerri Pottharst
# Halamishita

La halamishita és un mineral de la classe dels elements natius. Va rebre el nom l'any 2014 per Sergey N. Britvin, Michail N. Murashko, Ye. Vapnik, Yury S. Polekhovsky i Sergey V. Krivovichev per Halamish wadi, a Israel, la localitat tipus.

## Característiques

La halamishita és un fosfur de fórmula química Ni₅P₄. Va ser aprovada com a espècie vàlida per l'Associació Mineralògica Internacional l'any 2013, sent publicada per primera vegada el 2020. Cristal·litza en el sistema hexagonal. La halamishita pot ser emprada com a geotermòmetre per indicar que la formació de conjunts de fosfurs s'havia produït a una temperatura inferior a 870 °C. Químicament es troba relacionada amb el niquelfosfur, la melliniïta, la negevita i la transjordanita.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del museu mineralògic de la Universitat Estatal de Sant Petersburg (Rússia), amb el número de catàleg: 19606.

## Formació i jaciments

Va ser descoberta a Halamish wadi, a la conca de l'Hatrurim, dins el consell regional de Tamar (Districte del Sud, Israel), on es troba en forma de grans minuts de fins a 20 μm de mida, associada a transjordanita i a zuktamrurita. També ha estat descrita a la Formació de Hatrurim i a la pedrera de fosforita del complex Daba-Siwaqa, a Jordània. Aquests tres indrets són els únics de tot el planeta on ha estat descrita aquesta espècie mineral.

## Referències

* ↑ «Halamishite» (en anglès). Mindat. [Consulta: 13 novembre 2021].
# Sant Jordi d'Alfama

Sant Jordi d'Alfama és un nucli de població del municipi de l'Ametlla de Mar, al Baix Ebre. S'hi troba el Castell de Sant Jordi d'Alfama.

## Referències

* ↑ «4. La història antiga a la zona (Ruta arqueológica)». Patronat Municipal de Turisme de l'Ametlla de Mar. [Consulta: 4 setembre 2022].
* ↑ «Castell de Sant Jordi d'Alfama a l'Ametlla de Mar». Festa Catalunya. [Consulta: 4 setembre 2022].
# Sant Joan Pau II del Parc Ducup

La capella de Sant Joan Pau II del Parc Ducup és la capella de la seu del bisbat d'Elna i Perpinyà, seu situada en el Parc Ducup, del terme comunal de la ciutat de Perpinyà, a la comarca del Rosselló, de la Catalunya del Nord.
Està situada a ponent de la ciutat i al nord del Mercat Internacional de Sant Carles.
Seu fins al 2010 dels seminaris diocesans del bisbat, el 2012 s'hi posà la primera pedra dels edificis nous de la seu del bisbat, i el 2013 aquest s'hi traslladava. Després s'hi va construir la capella, que va ser inaugurada el 2014.

## Bibliografia

* Waffelaert, Père Francis. «Expansion urbaine et nouvelles paroisses à Perpignan, fin XIXe - XXe». A: Perpignan. L'histoire des catholiques dans la ville. Du Moyen Age à nos jours. Actes du colloque. 10-11-12 mai 2007. Perpinyà: Archives communales de Perpignan, 2008 (Perpignan. Archives. Histoire, XI). ISBN ISBN 978-2-909444-14-7.

## Referències

* ↑ La capella de Sant Joan Pau II en els ortofotomapes de l'IGN (tot just es començava a construir, a la imatge)

## Enllaços externs

* Pàgina web amb les diverses esglésies de Perpinyà
# Tirrena-Adriàtica 1973

La Tirrena-Adriàtica 1973 va ser la 8a edició de la Tirrena-Adriàtica. La cursa es va disputar en cinc etapes, dues d'elles dividides en dos sectors, entre el 13 i el 17 de març de 1973, amb un recorregut final de 582 km, perquè les males condicions climatològiques van obligar a suspendre la segona etapa, entre Fiuggi i Pescasseroli.
El vencedor de la cursa, per segon any consecutiu, fou el belga Roger de Vlaeminck (Brooklyn), que s'imposà en la general al també belga Frans Verbeeck (Watney-Maes) i al suec Gosta Pettersson (Scic).

## Etapes

| Etapa | Data | Recorregut | Km | Vencedor d'etapa | Líder de la general |
| 1a | 13 de març | Ostia - Fiuggi | 169,0 | Marino Basso (ITA) | Marino Basso (ITA) |
| 2a | 14 de març | Fiuggi - Pescasseroli | - | suspesa pel mal temps | Marino Basso (ITA) |
| 3a | 15 de març | Castelvecchio - Tortoreto | 125,0 | Pietro Guerra (ITA) | Marino Basso (ITA) |
| 4a A | 16 de març | S.B del Tronto - Morrovalle | 95,0 | Frans Verbeeck (BEL) | Roger de Vlaeminck (BEL) |
| 4a B | 16 de març | Morrovalle - Civitanova Marche | 68,0 | Marino Basso (ITA) | Roger de Vlaeminck (BEL) |
| 5a A | 17 de març | Civitanova Marche - S.B del Tronto | 107,0 | Roger de Vlaeminck (BEL) | Roger de Vlaeminck (BEL) |
| 5a B | 17 de març | S.B del Tronto - S.B del Tronto (CRI) | 18,0 | Roger Swerts (BEL) | Roger de Vlaeminck (BEL) |

## Classificació general

| | Ciclista | Equip | Temps |
| 1 | Roger de Vlaeminck (BEL) | Brooklyn | 14h 26' 12" |
| 2 | Frans Verbeeck (BEL) | Watney-Maes | + 42" |
| 3 | Gosta Pettersson (SWE) | Scic | + 1' 20" |
| 4 | Roger Swerts (BEL) | Molteni | + 1' 25" |
| 5 | Davide Boifava (ITA) | Magniflex | + 1' 37" |
| 6 | Ole Ritter (DEN) | Bianchi | + 1' 40" |
| 7 | Pietro Guerra (ITA) | Bianchi | + 1' 44" |
| 8 | Felice Gimondi (ITA) | Bianchi | + 1' 44" |
| 9 | Francesco Moser (ITA) | Filotex | + 1' 48" |
| 10 | Italo Zilioli (ITA) | Dreherforte | + 1' 49" |

## Referències

* ↑ «Tirreno - Adriatico». sitiodeciclismo.net/. [Consulta: 10 febrer 2014].
* ↑ «Tirreno - Adriatico 1973». cyclingfever.com/. [Consulta: 10 febrer 2014].
* ↑ «TIRRENO - ADRIATICO». cyclebase.nl [Consulta: 10 febrer 2014].

## Enllaços externs

* Web oficial (italià)
# Micromoema xiphophora

Micromoema xiphophora és un peix de la família dels rivúlids i de l'ordre dels ciprinodontiformes.

## Morfologia

Els mascles poden assolir els 6 cm de longitud total.

## Distribució geogràfica

Es troba a Sud-amèrica: Veneçuela (riu Orinoco).

## Referències

* ↑ BioLib (anglès) i (txec)
* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Thomerson, J. E. & D. C. Taphorn. 1992. Two new annual killifishes from Amazonas Territory, Venezuela (Cyprinodontiformes: Rivulidae). Ichthyol. Explor. Freshwaters v. 3 (no. 4): 377-384.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Halancoma

Halancoma o Helancoma és una muntanya de la serralada Urubamba, una secció dels Andes que es troba al Perú. El cim s'eleva fins als 5.367 msnm. Es troba al departament de Cusco, sobre la vila d'Ollantaytambo.

## Referències

* ↑ Biggar, John. The Andes: A Guide for Climbers (en anglès). Andes, 2005, p. 113. ISBN 9780953608720.
* ↑ Peru 1:100 000, Urubamba (27-r). IGN (Instituto Geográfico Nacional - Perú).
* ↑ «Nevado Halancoma : Climbing, Hiking & Mountaineering : SummitPost». [Consulta: 21 maig 2016].
# Desmond Morris

Desmond Morris va néixer el 1928 a Wiltshire (Gran Bretanya). És zoòleg, especialitzat en etologia i molt conegut per les seves investigacions sobre la conducta humana. Els seus programes de televisió i documentals han demostrat que també és un gran divulgador científic, capaç de captivar amb els seus arguments, i, alhora crear controvèrsia. Així, el seu llibre El simi nu (The Naked Ape), publicat el 1967, va provocar una forta polèmica per la descripció que hi feia dels humans des d'un punt de vista exclusivament animal.
A més de científic, és un pintor influent en el moviment surrealista britànic i ha fet un gran nombre d'exposicions a les seves obres. El 1975 va presentar a l'Institut d'Arts Contemporànies de Londres una exposició de pintures i dibuixos fets per ximpanzés. En aquest cas, Picasso el va defensar davant dels que pensaven que la feina d'aquests primats no era art.

## Obres

* The Biology of Art (1963)
* The Big Cats (1965) – part de The Bodley Head Natural Science Picture Books, examinant els hàbits dels cinc grans fèlids.
* The Mammals: A Guide to the Living Species (1965)
* The Naked Ape: A Zoologist's Study of the Human Animal (1967)
* The Human Zoo (1969)
* Intimate Behaviour (1971)
* Manwatching: A Field Guide to Human Behaviour (1978)
* Gestures: Their Origin and Distribution (1979)
* Animal Days (1979) – Autobiographical
* The Soccer Tribe (1981)
* Pocket Guide to Manwatching (1982)
* Inrock (1983)
* Bodywatching – A Field Guide to the Human Species (1985)
* Catwatching: & Cat Lore (1986)
* Dogwatching (1986)
* Horsewatching (1989)
* Animalwatching (1990)
* Babywatching (1991)
* Bodytalk (1994)
* The Human Animal (1994) – llibre i sèrie documental de la BBC
* The Human Sexes (1997) – Documental de Discovery/BBC
* Cat World: A Feline Encyclopedia (1997)
* The Naked Eye (2001)
* Dogs: The Ultimate Dictionary of over 1,000 Dog Breeds (2001)
* Peoplewatching: The Desmond Morris Guide to Body Language (2002)
* The Naked Woman: A Study of the Female Body (2004)
* Linguaggio muto (Dumb language) (2004)
* The Nature of Happiness (2004)
* Watching (2006)
* The Naked Man: A Study of the Male Body (2008)
* Baby: A Portrait of the First Two Years of Life (2008)
* Planet Ape (2009)
* Owl (2009) – Part de la sèrie "Animal" de Reaktion Books
* Monkey (2013) – Part de la sèrie "Animal" de Reaktion Books
* Leopard (2014) – Part de la sèrie "Animal" de Reaktion Books
* Bison (2015) – Part de la sèrie "Animal" de Reaktion Books

## Referències

* ↑ Williams, D. «Desmond Morris Biography». Desmond-morris.com. [Consulta: 28 novembre 2012].
* ↑ Williams, D. «Desmond Morris – Bibliography». Desmond-morris.com. [Consulta: 28 novembre 2012].
* ↑ Morris, D. (1967). The Naked Ape: A Zoologist's Study of the Human Animal (1st American ed.). New York: McGraw-Hill.
* ↑ «Desmond Morris». Social Issues Research Centre. Arxivat de l'original el 8 de desembre 2016. [Consulta: 1r desembre 2016].
* ↑ «The Big Cats ... Illustrated by Barry Driscoll.». The British Library Board. Arxivat de l'original el 18 d’agost 2021. [Consulta: 23 maig 2015].
# Sant Ponç (Montclar)

Sant Ponç és una masia del municipi de Montclar (Berguedà) inclosa en l'Inventari del Patrimoni Arquitectònic de Catalunya.

## Descripció

És una masia de planta rectangular orientada a migdia i coberta a dues aigües parcialment desnivellades amb teula àrab. Està estructurada en planta baixa i dos pisos superiors. El parament és de carreus de pedra units amb morter i deixats a la vista. Destaquen les grans obertures, l'últim pis és un assecador i pràcticament ha desaparegut el mur a la zona de la façana principal. Al pis inferior hi ha dos grans arcs escarsers al centre, atorgant així un aspecte característic propi a l'edifici. Aquestes obertures pertanyen al segle xviii, quan es practicaren les obertures dels arcs i s'aixecà l'últim pis, descentrant aleshores la coberta. Per acabar, hi ha tot un seguit de petites construccions secundàries que envolten la masia, dedicades a pallissa, corrals, etc.

## Història

La trobem esmentada al fogatge de 1553. Es diu que el 12 octubre fogat per Pere Serra balle esmenta, entre els 20 caps de casa a Steve Ferena a Sanctpons. Aquest podria ésser un descendent de la casa com Joan Sanctpons del castell, esmentat també en el mateix fogatge.

## Referències

* 1 2 «Sant Ponç». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 12 novembre 2015].
# Paragnetina immarginata

Paragnetina immarginata és una espècie d'insecte plecòpter pertanyent a la família dels pèrlids.
En el seu estadi immadur és aquàtic i viu a l'aigua dolça, mentre que com a adult és terrestre i volador.
Es troba a Nord-amèrica: el Canadà (el Quebec) i els Estats Units (Connecticut, Delaware, Geòrgia, Kentucky, Maine, Massachusetts, Carolina del Nord, Nou Hampshire, Nova York, Pennsilvània, Carolina del Sud, Tennessee, Virgínia i Virgínia Occidental).

## Referències

* 1 2 Catalogue of Life (anglès)
* 1 2 Plecoptera Species File (Version 1.1/4.0) (anglès)
* ↑ Distributions of Stonefly (Plecoptera) and Caddisfly (Tricoptera) Species in Three Stream Systems in New Brunswick and Nova Scotia, Canada, with Reference to Stream Acidity (anglès)
* ↑ Annual patterns of emergence of some Quebec stoneflies (Insecta: Plecoptera) (anglès)
* ↑ Stoneflies of the United States - Stoneflies of Georgia (anglès)
* ↑ New records of stoneflies (Plecoptera) from Kentucky (anglès)
* ↑ The University of Maine Arxivat 2010-06-13 a Wayback Machine. (anglès)
* ↑ The Aquatic Insects of the St. John River Drainage, Aroostook County, Maine (anglès)
* ↑ Stoneflies of Ipswich River and Massachusetts (anglès)
* ↑ Stoneflies of the United States - Stoneflies of Massachusetts (anglès)
* ↑ Pennsylvania Aquatic Insects Arxivat 2016-03-05 a Wayback Machine. (anglès)
* ↑ Stoneflies of the United States - Stoneflies of Pennsylvania (anglès)
* ↑ Aquatic Insects of Central Virginia (anglès)
* ↑ Global Species Arxivat 2016-03-03 a Wayback Machine. (anglès)
* ↑ GBIF (anglès)
* ↑ Perlidae Species Listing Arxivat 2011-01-16 a Wayback Machine. (anglès)
* ↑ NatureServe (anglès)

## Enllaços externs

* Discover Life (anglès)
* BioLib (anglès)
* Stonefly Species Paragnetina immarginata (Beautiful Stonefly) (anglès)
* BugGuide (anglès)
# The Debt

The Debt és una pel·lícula estatunidenca dirigida per John Madden, estrenada el 2010. És un thriller dramàtic basat en un guió cinematogràfic de Matthew Vaughn, Jane Goldman i Peter Straughan. És un remake d'un film de 2007 israelià del mateix nom dirigit per Assaf Bernstein. protagonitzat per Helen Mirren, Sam Worthington, Jessica Chastain, Ciarán Hinds, Tom Wilkinson, Marton Csokas i Jesper Christensen.
Originalment planificada pel desembre de 2010, la pel·lícula es va estrenar als EUA el 31 d'agost de 2011.

## Argument

Tres agents del Mossad descobreixen, 20 anys després de la Segona Guerra Mundial, l'existència d'un criminal de guerra nazi. El capturen i després el maten. 30 anys més tard, a Ucraïna, un home manifesta ser aquest mateix criminal nazi. Un dels antics agents del Mossad hi és enviat per descobrir la veritat.

## Repartiment

* Ciarán Hinds: David
* Helen Mirren: Rachel Singer
* Sam Worthington: David, de jove
* Jessica Chastain: Rachel Singer, de jove
* Jesper Christensen: Vogel
* Romi Aboulafia: Sarah
* Marton Csokas: Stefan

## Premis

* Festival internacional de cinema policíac de Beaune 2011: Premi especial policia.

## Producció

Alguns diaris israelians van informar que Helen Mirren estava estudiant la llengua hebrea, la història jueva, i l'Holocaust, incloent-hi la vida de Simon Wiesenthal, mentre roda a Israel el 2009 escenes del film. "El meu personatge està portant la memòria, ràbia i passió de l'Holocaust, va dir.

## Referències

* 1 2 Borys Kit «Three take roles in John Madden's 'Debt'». The Hollywood Reporter, 06-02-2009.
* ↑ "Release date set for The Debt, starring Helen Mirren and Sam Worthington" Arxivat 2017-09-02 a Wayback Machine.. Punch-Drunk Criticss. February 9, 2011. Accessed February 19, 2011.
* ↑ "ContactMusic.com".
* ↑ Interview per Mark Pilkington, "El Secret d'Helen Mirren", ' Cineplex Magazine , Toronto, agost 2011.

## Enllaços externs

* The Debt - Lloc web oficial
# Peoni de Mende

Peoni de Mende (en llatí: Paeonius, en grec antic: Παιώνιος) fou un escultor nadiu de Mende (Tràcia).
De Peoni hi ha molt poca informació, però va ser famós per haver executat les estàtues al frontó del pòrtic del Temple de Zeus a Olímpia, que representava la cursa de carros entre Pèlops i Enòmau, tal com ho descriu Pausànias, encara que actualment s'ha posat en qüestió que Peoni en fos l'autor.
També va fer una estàtua de bronze de Nike coneguda com la Victòria de Peoni, que els messenis de Naupacte van dedicar a Olímpia. Va florir entorn de l'Olimpíada 86, és a dir vers el 435 aC.

## Referències

* ↑ Pausànias. Descripció de Grècia V, 10,6
* ↑ Marie-Louise Säflund, The East Pediment of the Temple of Zeus at Olympia: A Reconstruction and Interpretation of Its Composition, estudi de l'arqueologia mediterrània, 27 (Götheborg) 1970. Resum de 58 reconstruccions prèvies; la reconstrucció se n'accepta de manera àmplia, però no universal.
* ↑ 2.Paeonius a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 83
# Kholostonur

Kholostonur (en rus: Холостонур) és un poble (un khútor) de l'óblast de Rostov, a Rússia, que en el cens del 2010 tenia 144 habitants, pertany al districte de Dubóvskoie.

## Referències

* ↑ «Архивированная копия». Arxivat de l'original el 2014-12-03. [Consulta: 30 novembre 2014].
* ↑ эркн
# Halaib

Halaib, també Halayeb (àrab: حلايب, Ḥalāyib), és un port de la mar Roja, a l'anomenat Triangle d'Halaib, una zona de 20.580 km² en litigi entre Egipte i el Sudan. La ciutat es troba a la part sud de la costa del triangle, prop de les ruïnes de la medieval Aydhab. La zona està de facto en poder d'Egipte.

## Referències

* Halaib
# Divisió Central

«Divisió Central» té aquests significats:
* Divisió Central (Índia), entitat administrativa de la presidència de Bombai (Índia)
* Divisió Central (NBA), divisió de la Conferència Est de l'NBA.
# Olè de Lícia

Olè (grec antic: Ὠλήν) va ser un poeta de l'antiga Grècia nascut a Lícia de cronologia indeterminada i d'existència semi llegendària.
Heròdot explica que va anar de Lícia a Delos i va escriure i cantar uns himnes en honor d'Apol·lo i altres «himnes antics» dedicats a Ilitia, Hera i als habitants de Delos, himnes que encara formaven part dels cultes a l'illa en el seu temps. No es conserva cap de les seves obres.
Una altra tradició recollida per Pausànias diu que Boio, una poeta i pítia de Delfos, li va atribuir en un cant la introducció a l'oracle de Delfos del culte a Apol·lo i que donava les respostes de l'oracle en hexàmetres dactílics. Hauria estat el primer i únic home en dictar les respostes de l'oracle, cosa que després farien sempre dones. Diu també que Olen va arribar a Delfos acompanyat dels hiperboris, que el van ajudar a construir l'oracle.
Cal·límac diu que en els seus himnes atribueix a Ilitia la maternitat d'Eros. En un himne a Hera, Olen indica que aquesta va ser alletada per les Hores, i que va ser mare d'Ares i d'Hebe.

## Referències

* ↑ Heròdot. Històries. IV, 35, 1
* ↑ Pausànias. Descripció de Grècia. VIII, 21, 3; IX, 27, 2.
* ↑ Cal·límac. Himne a Delos. 305
# Parata

Parata (en cors A Parata) és un municipi francès, situat a la regió de Còrsega, al departament d'Alta Còrsega. L'any 1999 tenia 27 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 3 | 50 | 45 | 35 | 25 | 27 |

## Administració

Llista d'alcaldes :
| Període | Identitat | Partit | Qualitat |
| 2001- | Ours-Pierre Leoni | | |
# Cucut de matollar

El cucut de matollar (Cacomantis variolosus) és una espècie d'ocell de la família dels cucúlids (Cuculidae) que habita la selva, boscos, sabanes i manglars a Timor, Moluques, Nova Guinea i algunes illes properes, Arxipèlag Bismarck, Illes Salomó, i nord, est i sud-est d'Austràlia.
# Colibrí ermità menut

El colibrí ermità menut (Phaethornis longuemareus) és una espècie d'ocell de la família dels troquílids (Trochilidae) que habita el sotabosc dels boscos del nord-est de Veneçuela, illa de Trinitat i les Guaianes.

## Referències

* ↑ «Colibrí ermità menut». Cercaterm. TERMCAT, Centre de Terminologia. Rev. 11 octubre 2024(català)
# John August Anderson

John August Anderson (Rollag, 7 d'agost de 1876 - Altadena, 2 de desembre de 1959) va ser un astrònom estatunidenc, especialitzat en aplicar la interferometria a la determinació de les estrelles binàries.

## Biografia

Anderson va néixer a Rollag, una petita comunitat del Comtat de Clay, al sud de Hawley (Minnesota).
Anderson va rebre el seu Ph.D. a la Universitat Johns Hopkins el 1907, i es va quedar allà després de la seva graduació. El 1908 es va convertir en professor d'astronomia de la universitat. El 1909 li van confiar la responsabilitat dels dispositius utilitzats per a la creació de xarxes de difracció.
El 1916 va començar a treballar a l'Observatori de Mount Wilson i va romandre allà fins al 1956. La seva contribució més important va ser l'adaptació de la tècnica d'interferometria de Michelson per a la mesura de les estrelles dobles properes. Va utilitzar una màscara rotativa en el focus per mesurar la separació de Capella.
* John August Anderson (última a la dreta) al costat de Beno Gutenberg a la Societat Americana d'Enginyers Civils el 1931
* El transport del gran mirall de 2,5 m per a l'observatori de Mount Wilson, el 1917
Des de 1928 fins al 1948 va treballar a l'Institut Tecnològic de Califòrnia (Caltech), participant en l'instrumental i el disseny òptic del telescopi de l'Observatori Palomar. Durant aquest període va col·laborar estretament amb George E. Hale i la Fundació Rockefeller.
Va morir en Altadena, Califòrnia.
Va rebre la medalla Howard N. Potts del Franklin Institute el 1924.

## Publicacions

* «On the Application of the Laws of Refraction in Interpreting Solar Phenomena» (en anglès). Astrophysical Journal, 31, 1910.
* A method of investigating the Stark effect for metals, with results for chromium, 1917 (anglès).
* The vacuum spark spectrum of calcium, 1924 (anglès).
* «The Use of Long Focus Concave Gratings at Eclipses» (en anglès). Publications of the Astronomical Society of the Pacific, 38, 1926.
* Anderson, J. A. «Ronchi's Method of Optical Testing» (en anglès). Astrophysical Journal, 70, 1929.
* Spectral energy-distribution of the high-current vacuum tub, 1932 (anglès).
* «On the application of Michelson's interferometer method to the measurement of close double stars» (en anglès). Astrophysical Journal, 51, 01-06-1920.
* «Optics of the 200-inch Hale Telescope» (en anglès). Publications of the Astronomical Society of the Pacific, 60, 1948.

## Eponímia

* El cràter lunar Anderson té aquest nom en la seva memòria.

## Referències

* ↑ Bowen, Ira S. «John August Anderson. A Biographical Memoir» ( PDF) (en anglès). National Academy of Sciences.
* ↑ "Anderson". Gazetteer of Planetary Nomenclature. USGS Astrogeology Research Program. (anglès)

## Enllaços externs

* «Biographical Memoir» ( PDF) (en anglès). Arxivat de l'original el 2008-11-28. [Consulta: 27 juny 2021].
# Owstonia grammodon

Owstonia grammodon és una espècie de peix de la família dels cepòlids i de l'ordre dels perciformes.

## Distribució geogràfica

Es troba al Japó i a les Filipines.

## Referències

* ↑ ITIS
* ↑ The Taxonomicon (anglès)
* ↑ FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.